Eron olimlarining o'limiga aloqador davlatni ma'lum qildi

Eron Isroilni ikki nafar olimini ovqatdan zaharlab o'ldirishda aybladi. Bu haqda “The Times of Israel” xabar berdi.
Rasmiylar bir necha hafta oldin vafot etgan muhandis Ayyub Entezari va geolog Kamran Agamolayning o'ldirilishida Isroilning aloqasi borligini aytgan. Mazkur olimlar noma'lum sabablarga ko'ra vafot etgan. Erkaklarning ishi tafsilotlari, ularning o'limi va hukumat bilan aloqalari noma'lumligicha qolmoqda. Ikkala olim ham bir-biridan yuzlab kilometr masofada turli kunlarda sodir bo'lgan. 35 yoshli Entezari Yazd shahrida kechki ziyofatda qatnashganidan keyin kasal bo'lib, vafot etgan. Rasmiylar ziyofat uyushtirgan shaxsni qidiruvga bergan.
Entezari raketa va uchuvchisiz apparatlar yaratish ustida ishlagan. Ikkinchi olim, 31 yoshli geolog Agamolay Tabriz shahriga xizmat safaridan so'ng Tehronga kelgan va kasal bo'lib qolgan. Uning organlari ishlamay qolgan va u 2 iyun kuni vafot etgan.
Eslatib o'tamiz, Eronda so'nggi bir oy ichida yadrochi, raketa ishlab chiqaruchi olimlarning o'lim soni ortgan. Jumladan, 13 iyun kuni havo kuchlari aerokosmik bo'linmasi olimi o'ldirib ketilgan. Isroil hukumati 22 may kuni Eron armiyasining yuqori martabali zobiti Sayad xodaini yo'q qilgandi. Bunga uning “dunyoning turli burchaklarida ma'lum odamlarni o'ldirish bo'yicha ko'rsatma olgan”i sabab bo'lgan. Holat yuzasidan Eron Isroildan o'ch olishga va'da bergan.